La Séauve-sur-Semène

La Séauve-sur-Semène on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee Semènejoen varrella, noin 28 kilometriä Yssingeaux’n kaupungista koilliseen.

Sauve-Béniten sisterssiläisluostari perustettiin 1100-luvun lopulla. 1700-luvulla luostari oli varakas, kunnes Ranskan suuren vallankumouksen aikana 1700-luvun lopulla se kansallistettiin ja myytiin. Luostarin ostaja teki rakennukseen suuria muutostöitä. Vuonna 1894 luostari myytiin yhtiölle, joka perusti sinne tekstiilitehtaan. Vuonna 1971 entiset luostarirakennukset siirtyivät kunnan omistukseen, ja vuonna 1993 se luokiteltiin historialliseksi muistomerkiksi. Vuonna 2001 luostariin rakennettiin asuntoja.

Lähteet

Aiheesta muualla

Haute-Loiren kunnat